Komisijos Reglamentas (EB) Nr. 2270/2003
2003 m. gruodžio 22 d.
atidarantis kai kurių Norvegijos kilmės prekių, gautų perdirbus žemės ūkio produktus, numatytus Tarybos reglamente (EB) Nr. 3448/93, importo į Europos bendriją tarifinę kvotą 2004 metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms, [1] su paskutiniais pakeitimais, padarytais Reglamentu (EB) Nr. 2580/2000 [2], ypač jo 7 straipsnio 2 dalį,
atsižvelgdama į 1996 m. gruodžio 6 d. Tarybos sprendimą 96/753/EB dėl Susitarimo, pasikeičiant susitarimo dokumentais, sudarymo tarp Europos Bendrijos, atstovaujančios vienai šaliai, ir Šveicarijos Konfederacijos, atstovaujančios kitai šaliai [3], dėl prie Susitarimo tarp Europos ekonominės bendrijos ir Šveicarijos Konfederacijos pridedamo 2 protokolo, ypač į jo 2 straipsnį,
kadangi:
(1) Susitarimas, pasikeičiant susitarimo dokumentais, sudarytas tarp Europos Bendrijos, atstovaujančios vienai šaliai, ir Šveicarijos Konfederacijos, atstovaujančios kitai šaliai, dėl prie Susitarimo tarp Europos ekonominės bendrijos ir Šveicarijos Konfederacijos pridedamo 2 protokolo, patvirtintas Sprendimu 96/753/EB, nustato Norvegijos kilmės kakavos turinčio šokolado ir kitų maisto produktų importo metines tarifines kvotas. Šią kvotą būtina atidaryti 2004 m.
(2) 1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitų kodeksą [4] įgyvendinimo nuostatas su paskutiniais daliniais pakeitimais, padarytais Reglamente (EB) Nr. 1335/2003 [5], nustato tarifinių kvotų tvarkymo taisykles. Tikslinga nustatyti, kad šiuo reglamentu įvedama tarifinė kvota turi būti taikoma vadovaujantis tomis taisyklėmis.
(3) Šiame reglamente numatytos priemonės atitinka Horizontaliųjų klausimų verslo vadybos komiteto nuomonę dėl prekybos I priede neišvardintais perdirbtais žemės ūkio produktais nuomonę,
PRIĖMĖ ŠĮ REGLAMENTĄ:
1 straipsnis
Nuo 2004 m. sausio 1 d. iki gruodžio 31 d. 1 priede išvardytos Norvegijos kilmės prekės apmokestinamos šiame priede nustatytais muitais, neviršijant jame nurodytos metinės kvotos.
2 straipsnis
Komisija taiko 1 straipsnyje paminėtą tarifinę kvotą, vadovaudamasi Reglamento (EEB) Nr. 2454/93 308a, 308b ir 308c straipsniais.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 22 d.